Kľak (okres Žarnovica)

Kľak je obec na Slovensku v okrese Žarnovica. Počas SNP sa stala obec miestom jedného z najbrutálnejších masakrov civilného obyvateľstva na území Slovenska, ktorý vykonala nacistická jednotka Edelweiss.

 Polohopis 
Kľak leží v pohorí Vtáčnik na plošine medzi dolinami potoka Kľak a Kláštorského potoka. Členitý povrch zalesneného katastra (bučiny) s dlhými dolinami a skalnými útvarmi tvoria pyroklastická pyroxenických a pyroxenicko-amfibolických andezitov. Priemerný ročný úhrn zrážok je , priemerná ročná teplota okolo 5 °C. Má prevažne hnedé lesné pôdy. Od roku 1966 je tu na ploche  štátna prírodná rezervácia Vtáčnik.

 Dejiny 
Počas represálií, ktoré sa po potlačení SNP do hôr rozpútali, bola obec 21. januára 1945 vypálená. Zvláštna jednotka Abwehru Edelweiss a pomocný oddiel Heimatschutzu povraždil 84 obyvateľov obce (z ktorých bolo 36 detí) a vypálil všetkých 132 domov a hospodárskych stavieb. Viaceré obete boli zaživa upálené vo vlastných domoch. Nacisti obec pred zapálením vyrabovali, ostatných obyvateľov vyhnali z obce a postrieľali i všetok dobytok. Nie do počtu obetí, ale spôsobom vykonania išlo o jeden z najbrutálnejších vojnových zločinov spáchaných na Slovensku. V obci v roku 1952 bol postavený pamätník SNP. Autorom pamätníka je sochár Ladislav Majerský.

 Kultúra a zaujímavosti 
 Pamiatky 
 Rímskokatolícky kostol sv. Terézie z Ávily, jednoloďová neskorobaroková stavba so segmentovo ukončeným presbytériom a vežou tvoriacou súčasť jej hmoty z roku 1753. Kostol má hladké fasády, okná sú ukončené poloblúkom, veža má zvonovitú helmicu. V interiéri sa nachádza baroková krstiteľnica z polovice 18. storočia a kazateľnica z roku 1784. 
 Súbor pamiatok súvisiacich s vypálením obce fašistami, ako Pomník obetí fašizmu, dielo J. Hučku z rokov 1966–1968 a Pamätný dom obetí fašizmu (číslo 103).

 Turistika 
 Turistické trasy 
 Kľak – Partizánska dolina – Ivanov salaš – Škurátka – Vtáčnik 
 Ostrý Grúň – Klenová – Kláštorné vráta – Kláštorská skala – Vtáčnik
 Kľak – Ivanov salaš – Škurátka – Vodopád na Pokutskom potoku 
 Kľak – Škurátka – Vtáčnik – Homôlka – Gronštolne – Prochot

 Zaujímavosti okolia 
 Les Škurátka na východnej strane Vtáčnika. Chránený areál s výmerou 2 ha. Ochrana porastu tvaru päťramennej hviezdy s rozpätím strán , vysadeným na počesť padlých vojakov pri príležitosti 20. výročia SNP. 
 Kláštorská skala na južnom hrebeni Vtáčnika s výškou  Najvýraznejšie skalné mesto vo Vtáčniku. Skupina skalných pilierov, prečnievajúcich vysoko nad okolitý terén. 
 Ostrovica v blízkosti obce Kľak. Prírodná pamiatka s výmerov . Ochrana skalných andezitových útvarov ako výrazného krajinárskeho prvku vulkanického reliéfu Vtáčnika. Skalné vyvýšeniny s kolmými stenami. Geologická zaujímavosť – valcovitý sopečný komín. 
 Vodopád na Pokutskom potoku: prírodná pamiatka – najväčší vodopád v CHKO Ponitrie, nachádzajúci sa na pravostrannom prítoku Pokutského potoka. Vody potoka tečú sústavou vodorovne laminovaných doskovitých andezitov.

 Občianska vybavenosť 
V obci sa nachádza obchod, pohostinstvo Horec a kultúrny dom, v ktorom sa nachádza pamätná izba.

 Ocenenia 

 Referencie 

 Literatúra 
 Regina Pinková – 21. január 1945 – najsmutnejší deň pre Kľak a Ostrý Grúň
 Mária Haringová – Spustošená dedina
 Miroslav Bielik a kol. – Kľakovská dolina
 Dejiny Slovenského národného povstania 1944; Encyklopédia odboja a SNP zv. 5, Nakladateľstvo Pravda 1984, str. 228

 Iné projekty 

 Externé odkazy 

 Najkrajší kraj – turistické atrakcie v obci


Kategória:Obce okresu Žarnovica
Kategória:Obce vypálené počas druhej svetovej vojny na Slovensku